Khatškar

**Khatškar** () eli **ristikivi** on Armeniassa ja armenialaisten asuttamilla alueilla tavattava, useissa erilaisissa paikoissa oleva kivi, joita on tehty keskiajalta asti. Khatškar on steela, johon on tavallisesti veistetty kasviornamentteja ja keskellä on Armenian risti. Kivessä voi olla jalusta ja korniisi.

Khatškarit toimivat jumalanpalveluksen kiinnekohtana, muistokivinä ja reliikkeinä jotka ylläpitävät viestintää maallisen ja pyhän välillä. Khatškarit voivat olla noin 1,5 metriä korkeita ja niiden keskiosassa on usein ornamentaalisesti kaiverrettu risti, jonka alapuolella on auringon tai ikuisuuden kehän symboli. Kiveen voi olla kaiverrettu myös kasviornamenttiaiheita, sekä pyhimysten tai eläinten kaiverruksia. 

Khatškareita on tuhottu eri aikoina. Arvioidaan, että niitä olisi Armeniassa jäljellä noin 50 000 kappaletta. Vuodesta 2010 khatškarit ovat olleet Unescon aineettoman kulttuuriperinnön luettelossa.

Khatškareita kaivertavat ja veistävät käsityöläiset Armeniassa tai Armenian diasporan yhteisöissä. Tekemiseen liittyvät käsityötaidot välittyvät suvuissa mestareilta oppipojille opettamalla perinteisiä menetelmiä, kuvioita, paikallisia eroja sekä yksilöllisiä improvisaatioita rohkaisten. Khatškarit tehdään tavallisesti käyttämällä paikallista kiveä, tuffia. Niitä veistetään käyttäen talttaa, stanssia, teräviä kyniä ja vasaroita. Kaiverrukset hiotaan käyttämällä hienoa hiekkaa. Pienet murtumat ja karkeat pinnat poistetaan savimuotilla tai liuskekivellä, jonka jälkeen ne maalataan.

Valmistunut khatškar nostetaan pystyyn pienen uskonnollisen seremonian kera. Khatškarin uskotaan omaavan pyhiä voimia sen siunaamisen ja voitelemisen jälkeen ja tarjoavan apua, suojelua, voittoja, pitkää elämää, muistamista ja meditaatiota sielun pelastukseksi. Yli 50&nbsp;000:lla Armenian khatškarilla on jokaisessa oma kuvionsa, eikä kahta samanlaista ole.  

## Uhanalaiset khatškarit
Historiallisessa Armeniassa ja sitä ympäröivillä seuduilla tehdyistä khatškareista on suuri osa on nykyisin Turkin, Azerbaidžanin ja osittain Georgian ja Iranin alueilla. Khatškareita on hävitetty systemaattisesti Turkissa, ja vain muutamia on jäljellä. Näitä ei ole luetteloitu, eikä valokuvattu kunnolla. Sen takia on vaikea nykyistä tilannetta on vaikea seurata. Eräs dokumentoitu esimerkki on armenialainmen hautausma Julfassa, Azerbaidžanissa.

Erään lähteen mukaan khatškareita tuhotaan, laiminlyödään tai siirretään Armeniassa. Näiden khatškareiden siirtämiseen johtaviksi syiksi on mainittu koristelu, uusien pyhien paikkojen luominen, tai tilan löytäminen uusille hautapaikoille.

Azerbaidžanin hallitus on kieltänyt väitteet siitä, että Azerbaidžanin armeija olisi murskannut khatškareita moukareilla Nahitševanin autonomisella alueella joulukuussa 2005.

## Vanhoja khatškareita

Tiedosto:Khachkar1 Gyumri.jpg|Khatskar Gyumrissa.
Tiedosto:2014 Prowincja Armawir, Wagharszapat, Chaczkar z 996 roku.jpg|Khatškar vuodelta 996.
Tiedosto:328 Monastère de Sanahin Khatchkar.JPG|Sanahinin luostarin khatškar.
Tiedosto:Khachkar-raffi kojian-IMG 0513.JPG|Khatškar Haghartsinin luostarissa lähellä Dilijania, Armeniassa.
Tiedosto:Haghpat Amenaprkich.jpg|Khatškar *Pyhä Pelastaja* Haghpatissa, 1273.
Tiedosto:Khachkars at Makaravank Monastery, Armenia.JPG|Erilaisia khatškareita Makaravankin luostrissa, Armeniassa.
Tiedosto:Sanahin - Detail.jpg|Khatškar Sanahinissa.
Tiedosto:Sarian khatchkar.jpg|Monumentaalinen keskiaikainen khatškar luostarissa Sanahinissa, Armeniassa vuonna 1902.
Tiedosto:Khachkar-Gandzasar1.jpg|Suuri khatškar 1400-luvulta Gandzasarin luostarissa, Vuoristo-Karabahissa.
Tiedosto:Dadivank-khachkars2.jpg|Kaksoiskhatškarit Davidnakin luostarisn kellotornissa Vuoristo-Karabahissa.
Tiedosto:Talin, Kuys Sandukht Chapel, round Cross-Stone1.jpg|Harvinainen pyöreä ristikivi Talinissa, Kuys Sandukhtin kappelissa, 900-luku. 


## Nykyajan khatškareita

Tiedosto:Khachkar in Goshavank.JPG|Moderni khatškar Goshavankissa.
Tiedosto:Khachkar in Novi Sad, 2007.jpg|Moderni, amenaprkich-tyypin khatškar Novi Sadissa, Serbiassa, 1993.
Tiedosto:Amenaprgich khatchkar at Sourp Nshan church in Beirut.JPG|Moderni amenaprkich-tyypin khatškar ja kaksi muuta *Sourp Nshan kirkossa*, Beirutissa, Libanonissa, 2001.
Tiedosto:Khatchkar in Krakow, 9 Kopernika street,Poland.jpg|Moderni khatškar Krakovassa, Puolassa, 2004.
Tiedosto:Armenian Catholicossate of Cilicia - khatchkar.jpg|Moderni khatškar Libanonissa.
Tiedosto:Խաչքար Երեւանի Բժշկական Համալսարանի մօտ.JPG|Moderni khatškar, jossa perinteistä armenialaista symbolismia Jerevanissa.
Tiedosto:Khachkar Beirut.jpg|Moderni khatškar, Sourp Kevorkin kirkossa Beirutissa, Libanonissa, 2016
Tiedosto:Khachkar in the Armenian Garden of Gethsemane, Jerusalem.JPG|Moderni khatškar Neitsyt Marian hautakivellä, Getsemanessa, Jerusalemissa.


## Lähteet

## Aiheesta muualla